Når jeg mener …
da sier jeg …
når politi holder igjen en person (eller ting) fordi politiet mener at de (som eier tingen) har brutt en lov

de som gir en dom. Det betyr at de bestemmer om noen er skyldige i å ha brutt loven etter en retts-sak, og bestemmer hva slags straff de da skal få

delen av staten som har ansvar for Norges forhold til resten av verden

folk på sjøen som stjeler skip og / eller ting på dem

å love

delen av staten som har med lov og rett å gjøre. Det er for eksempel dom-stoler, politi og fengsel

en person som jobber med å lære bort et fag på et universitet eller en høy-skole

regjeringen sin representant for den norske øya Svalbard

av-gjørelsen i en retts-sak. Dommen sier hva den dømte har gjort, og hva slags straff de får

å nekte for, eller prøve å stoppe at noe skal skje

delen av staten som passer på at lover i landet blir holdt, og at folk har de rettig-hetene de har krav på

når noen, ofte myndigheter, bestemmer at noe skal bli solgt fordi personen som eier det skylder penger

slik noe er nå, som kan endre seg. Noe midler-tidig

her: å si at noe ikke stemmer

de ulike delene av staten som bestemmer over hva som skjer og de som bor i landet

en bit av land som er nesten full-stendig om-ringet av vann, men er festet til fast-landet på én side

Spørsmål og svar:
1. Hva heter det russiske skipet som blir holdt igjen på Svalbard?

Svar: Det russiske skipet som blir holdt igjen på Svalbard heter «Professor Moltsjanov». 

2. Hva er Naftogaz?

Svar: Naftogaz er et stort olje- og gass-selskap fra Ukraina.  

3. Hvordan er hendelsen koblet til krigen mellom Russland og Ukraina?

Svar: I 2014 tok Russland kontroll over Krym-halvøya. Da tok de også ting Naftogaz eide. Det tapte Naftogaz penger på. De sier at Russland må gi tilbake pengene. Dom-stolen i Haag var enig med dem. Da skipet fra Russland kom inn i norsk far-vann, ba Ukraina om hjelp fra Norge. Ukraina vil ha skipet eller penger fra skipet. Siden Haag er enige, har ting-retten i Nord-Troms og Senja bestemt seg for å hjelpe, ved å holde igjen det russiske skipet. 

4. Hva gjør dom-stolen i Haag?

Svar: Dom-stolen i Haag hjelper land med å finne fredelige løsninger på konflikter. 

5. Hvor mye penger sier dom-stolen i Haag at Russland må gi Naftogaz?
Svar: Dom-stolen i Haag sier at Russland må gi Naftogaz 39 milliarder kroner. 

6. Hvorfor må Russland gi Naftogaz så mye penger?
Svar: Russland må gi Naftogaz så mye penger fordi de tok utstyr som tilhørte dem, og gjorde at de tapte penger siden de ikke kunne hente opp mer olje.

7. Hva gjør Syssel-mesteren på Svalbard?

Svar: Syssel-mesteren på Svalbard passer på at norske lover også blir fulgt på Svalbard. I tillegg er Syssel-mesteren sjef for politiet på øya. 

8. Hva skjedde med russerne som var om bord på skipet da Svalbard tok arrest i det? 

Svar: Russland og Norge har ulike meninger om hva som skjer med russerne som var på skipet. Russland mener at de blir holdt fanget. Utenriks-departementet i Norge sier at de gjør alt de kan for å holde russerne fra skipet trygge. 


Oppgave: Sett ordene på rett sted i teksten. Fasit.

Svalbard
Langt nord, utenfor kysten til Norge, ligger øy-gruppa Svalbard. Den ligger mellom Norge og Nordpolen. Øy-gruppa er del av Norge. 

Den største øyen på Svalbard heter Spitsbergen. Her ligger også den største byen. Den heter Longyearbyen. Ny-Ålesund er nest størst. Litt mer enn 2500 personer bor i disse byene. 

Over 60 prosent av de som bor på Svalbard har norsk stats-borgerskap. Men folk fra over 40 land bor på Svalbard. Det bor blant annet en del russere på Svalbard. De fleste bor i den russiske byen Barentsburg. Også den russiske byen må følge norske lover, siden den er del av Norge. 

Det er lov for alle å bo på Svalbard så lenge du har en jobb der, og kan betale for deg selv.

Svalbard har en helt unik natur. Mye av øyene er dekket av is og fjell. Det er også mye tundra. Det er en type natur der bakken er frossen hele året. Derfor kan lite vokse der. Tundra kalles også kald ørken. 

Svalbard har et kaldt klima. Det er lange og mørke vintere, og korte og lyse somre. Det er helt mørkt om vinteren, og helt lyst om sommeren. Folk på Svalbard kan ofte se nord-lys når det er mørkt.

Kilde: Lille Norske Leksikon 

